Tony Bray

Anthony BrayPatterson 2013, s. 7. (s. 1960) on englantilainen muusikko, joka käyttää taiteilijanimeä Abaddon. Hän on thrash metal -yhtye Venomin perustajajäsen ja pitkäaikainen rumpali. Hän on julkaissut myös sooloalbumin ja kaksi soolo-EP:tä.

 Elämä 

 Lapsuus ja nuoruus 

Taustaltaan työväenluokkainen Bray vietti lapsuutensa ja nuoruutensa Newcastlessa. Teini-ikäisenä Brayllä tovereineen oli tapana hyppiä ohi ajavien hiilijunien kyytiin. Kun Bray oli 14-vuotias, hänen ystävänsä jäi junan alle ja menetti jalkansa. Bray on muistellut onnettomuutta elämänsä kauheimpana tapahtumana.

Bray piti hard rockista ja heavy metalista ja alkoi soittaa rumpuja Deep Purplen, Black Sabbathin ja Pink Floydin kaltaisten yhtyeiden innoittamana. Hän piti myös punkista, mutta Newcastle oli ennen kaikkea lukuisten uuden aallon brittimetalliyhtyeiden kotikaupunki. Brayn vanhemmat eivät itse olleet kiinnostuneita musiikista mutta suhtautuivat kannustavasti poikansa harrastukseen.

Bray sai teini-iässä työharjoittelupaikan tehtaasta, jossa hänen isänsä työskenteli. Siellä hän tutustui Clive Archeriin ja Eric Cookiin, jotka myös olivat työharjoittelussa. Bray ja Archer perustivat Oberon-nimisen yhtyeen, jossa Bray soitti rumpuja ja Archer lauloi. Cookin kanssa Bray perusti sittemmin managerointiyrityksen ja osti äänitysstudion.

 Venom 

Oberonin jäsenillä oli vaikeuksia muodostaa pysyvää kokoonpanoa. Jäsenet muistavat tapahtumat hieman eri tavoin, mutta vuonna 1978 joko Bray tai Archer tapasi Judas Priestin konsertissa Jeff Dunnin, joka soitti kitaraa Guillotine-yhtyeessä. Pian tapaamisen jälkeen Bray ja Archer liittyivät Guillotineen, joka roudarin ehdotuksesta sai uuden nimen Venom. Vuonna 2022 Bray tosin muisteli, että hän yksinkertaisesti vastasi Dunnin musiikkiliikkeen seinälle jättämään ilmoitukseen. Hieman myöhemmin Venomiin liittyi Conrad Lant, joka soitti ensin kitaraa ja myöhemmin bassoa. Jäsenet olivat kiinnostuneita okkultismista ja satanismista ja omaksuivat niiden innoittamat taiteilijanimet.Patterson 2013, s. 7–9. Braystä tuli Abaddon Ilmestyskirjassa (9:11) mainitun demonin mukaan.

Archer erosi kokoonpanosta vuosikymmenen taitteessa, ja Lant ryhtyi myös laulajaksi, jolloin vakiintui Venomin kuuluisin kolmihenkinen kokoonpano. Trio julkaisi vuosina 1981–1986 neljä studioalbumia, lukuisia singlejä ja EP-levyjä sekä livealbumin.Patterson 2013, s. 9–16. Rumpujen soiton lisäksi Bray piirsi yhtyeen logon ja vastasi useimpien julkaisujen kansien suunnittelusta ja valokuvista. Brayn vanha työkaveri Eric Cook toimi yhtyeen pitkäaikaisena managerina. Venom oli suosionsa huipulla vuosikymmenen puolivälissä, mutta sisäisten riitojen, kokoonpanomuutosten ja epätasaisten albumikokonaisuuksien myötä sen suosio laski. Vuonna 1987 julkaistun Calm Before the Storm -albumin jälkeen Bray erosi yhtyeestä. Lant perusti jäljelle jääneiden Venomin jäsenten kanssa uuden Cronos-yhtyeen, minkä jälkeen Bray jatkoi musiikin tekemistä Venom-nimellä.

Hetkellisesti yhtyeen ainoaksi jäseneksi jäänyt Bray sai Music for Nationsilta levytyssopimuksen. Hän värväsi uudeksi laulaja-basistiksi Tony ”Demolition Man” Dolanin, joka oli aiemmin soittanut Eric Cookin veljen Jaredin kanssa Atomkraft-yhtyeessä, ja pyysi Dunnin takaisin kitaristiksi. Kokoonpano levytti kolme albumia,Monger, James Christopher: Biography: Venom. AllMusic. Viitattu 2.10.2022.  joista ensimmäistä (Prime Evil, 1989) Bray pitää henkilökohtaisena suosikkinaan Venomin tuotannosta. Hän on kuvaillut albumia uudestisyntymäksi ja muistellut sen säveltämistä ja äänittämistä iloisena aikana. Uusi kokoonpano ei kuitenkaan saavuttanut aiemman veroista suosiota, ja myös yhtyeen motivaatio heikkeni. Venom lopetti kokonaan vuoden 1993 tienoilla.

Vuonna 1994 ilmestyi Brayn tuotama Venom-tribuuttialbumi In the Name of Satan. Albumilla soittivat muun muassa Kreator, Sodom ja Paradise Lost.In the Name of Satan – A Tribute to Venom. Discogs. Viitattu 3.10.2022.  Albumilla oli mukana myös uusi Brayn tekemä kappale ”Holy Man”, jonka esittäjäksi oli merkitty Venom.

Kuuluisin kokoonpano (Bray, Dunn, Lant) teki paluukiertueen vuonna 1995 ja julkaisi pari vuotta myöhemmin studioalbumin Cast in Stone, joka jäi Brayn viimeiseksi Venom-albumiksi. Vanhat riidat kärjistyivät uudelleen, ja Bray ja Cook kieltäytyivät työskentelemästä Lantin kanssa. He yrittivät erottaa Lantin, mutta levy-yhtiö ilmoitti, ettei hyväksy sellaista Venomin kokoonpanoa, jossa Lant ei ole mukana. Lant ja Dunn matkustivat Saksaan äänittämän uutta albumia. Bray kuitenkin kuuli hankkeesta vasta, kun nämä lähettivät hänelle nauhoittamaansa musiikkia ja pyysivät äänittämään sen taustalle rummut. Tällöin Bray ilmoitti eroavansa itse. Bray ja Dunn keskustelivat viimeisen kerran 1998 ja välttelivät sen jälkeen toisiaan vuosikaudet.

 Sooloura ja Venom Inc. 

pienoiskuva|Bray vuonna 2015.
Bray perusti Abaddon-nimisen sooloyhtyeen, jonka ensimmäinen albumi I Am Legion ilmestyi vuonna 2000. Sen tyyli ei muistuttanut Venomia vaan edusti raskasta, industrial-vaikutteista metallia. Vuonna 2004 Brayn Kaos-yhtye julkaisi pienilevikkisen CD:n In Sanity, joka sisälsi kolme kappaletta. Vuoden 2010 tienoilla Bray soitti Beneath-nimisessä yhtyeessä, joka julkaisi musiikkivideon ”Fallen Away” ja soitti Englannissa muutamia konsertteja. Vuoden 2016 EP Flowers of Evil julkaistiin jälleen Abaddonin nimellä.

Venomin Prime Evil -albumin aikainen ydinkokoonpano (Bray, Dolan, Dunn) perusti vuonna 2015 uuden Venom Inc. -nimisen yhtyeen. Sen konsertit saivat hyviä arvosteluja, ja syksyyn 2018 mennessä kokoonpano oli soittanut jo lähes 200 konserttia lähinnä Euroopassa ja Pohjois-Amerikassa.Tour & Concert History. Venom Inc.. Viitattu 24.10.2021.  Venom Inc. julkaisi vuonna 2017 studioalbumin Avé. Bray äänitti sitä varten rumpujensoittoaan, mutta Dunn päätyi niiden sijasta ohjelmoimaan rummut. Vuonna 2018 Bray erotettiin yhtyeestä riitaisissa merkeissä. Dunnin mukaan syynä oli Brayn huono soittotaito. Dolanin mukaan Bray oli muuttunut riitaisaksi ja yhteistyökyvyttömäksi. Bray puolestaan on kertonut tulleensa huijatuksi:

Erottamisensa jälkeen Bray perusti Abaddon-yhtyeen uudestaan. Laulajaksi ja basistiksi tuli aiemmin punkia soittanut Steve Hoggart ja kitaristiksi Blitzkrieg-yhtyeen Ken Johnson. Kokoonpanon ensimmäinen levytys oli vuonna 2022 julkaistu EP All That Remains. Syyskuussa 2022 Bray kertoi sairastavansa imusolmukesyöpää. Bray ilmoitti, että työ Abaddonin uuden albumin parissa jatkuu sairaudesta huolimatta.

 Taiteilijana 

Venomin ensimmäisten albumien aikaan Bray oli yhä varsin kokematon rumpali, mikä näkyi esimerkiksi ”In League with Satanin” epätyypillisissä rumpukompeissa:

AllMusicin Eduardo Rivadavian mukaan Venomin ”helvetillinen kolmikko ei niinkään ollut – – yksittäisinä muusikoina epäpäteviä (tai no, Abaddon ehkä), mutta yhteissoitto kuulosti usein kömpelöltä ja huonosti harjoitellulta”, mikä teki kokoonpanon musiikista vilpittömän ja turhasta temppuilusta riisutun oloista. Sami Ruokangas muisteli vuonna 2006 MTV:n julkaistussa levyarvostelussa, kuinka ”Abaddonin kompit heiluivat, kieppuivat ja vyöryivät pysymättä tarkasti rytmissä”. Amatöörimäinen soitto ja tuotanto olivat Ruokankaan mukaan iso osa Venomin ”alkuperäistä taikaa”.

Venomin kappaleen ”At War with Satan” (1984) päähahmoja oli Abaddon.

 Diskografia 

 Venom 










 Sooloura 





 Lähteet 

Luokka:Englantilaiset metallimusiikin rumpalit
Luokka:Venomin jäsenet
Luokka:Vuonna 1960 syntyneet
Luokka:Elävät henkilöt
Luokka:78.842 Metallimusiikki